किरन हमेशा से ही फिटनेस के प्रति काफी सजग थीं। वे ऐरोबिक्स किया करतीं थीं। 6 महीने के अंतराल के बाद जब वे उठीं तो वे फिर गिर पड़ीं और उन्हें फिर अस्पताल ले जाया गया जहां फिर उनका ऑपरेशन हुआ और डॉक्टर ने उन्हें कहा कि अब उन्हें दौड़ भाग से बिल्कुल बचना होगा। इन शब्दों को किरन ने एक चैलेंज के रूप में लिया उसके बाद जब वे अपने घर पहुंचीं तो वे पुराना सब भूल चुकीं थी और नए सिरे से अपनी जिंदगी को आगे बढ़ाना चाहतीं थीं। चूंकि किरण घर की सबसे बड़ी बेटी थीं इसलिए परिवार के प्रति वे अपनी जिम्मेदारी को समझतीं थी वे वापस नौकरी करने गईं जहां उन्हें उनके साथियों ने पूरा सहयोग दिया। उन्होंने आर्टीफिशल लेग का प्रयोग शुरू किया जिसमें शुरूआत में उन्हें दिक्कत भी आईं। हैदराबाद में उन्हें अपने जैसे कई लोग मिले किरण दक्षिण रिहेबलिटेशन सेंटर गईं वहां उन्होंने देखा कि लोग रनिंग के लिए ब्लेड का प्रयोग कर रहे थे वहां के डॉक्टर्स ने उनका बहुत हौंसला बढ़ाया और उन्हें ब्लेड को प्रयोग करने के लिए कहा। ब्लेड को लगाने के बाद किरन ने देखा कि वे अब आसानीं से भाग सकतीं थीं। उसके बाद वहां के बाकी लोगों ने एक ग्रुप बनाया और एक दूसरे को प्रोत्साहित करने लगे ये सब जब एक साथ मैराथन के लिए निकले तो इन्हें देखकर लोगों ने भी इनका बहुत हौंसला बढ़ाया। उस 5 किलोमीटर ने सबको काफी कॉन्फीडेंस दिया।